PMIndiaData/PMIndiaSum huggingface dataset:
मुंबई में मेक इन इंडिया सप्‍ताह; स्वीडन, फिनलैंड और पोलैंड के साथ द्विपक्षीय वार्ता

स्‍वीडन, फिनलैंड एवं पोलैंड के साथ द्विपक्षीय वार्ताएं प्रधानमंत्री श्री नरेन्‍द्र मोदी ने मुंबई में आज मेक इन इंडिया सेंटर प्रदर्शनी का उद्घाटन करने के बाद स्‍वीडन एवं फिनलैंड के प्रधानमंत्रियों एवं पोलैंड के उपप्रधानमंत्री के साथ द्विपक्षीय वार्ताएं कीं। प्रधानमंत्री श्री नरेन्‍द्र मोदी ने स्‍वीडन के प्रधानमंत्री श्री स्‍टीफन लॉफवेन के साथ अपनी बातचीत में मेक इन इंडिया पहल के तहत एक उल्लेखनीय भागीदार के रूप में स्‍वीडन की सराहना की। उन्‍होंने प्रतिरक्षा, इलेक्‍ट्रोनिक वस्‍तुएं, चिकित्‍सा उपकरण आदि क्षेत्रों में साझेदारी के लिए स्‍वीडन की कंपनियों को आमंत्रित किया। फिनलैंड के प्रधानमंत्री श्री जुहा सिपिला के साथ अपनी बातचीत के दौरान प्रधानमंत्री श्री नरेन्‍द्र मोदी ने इंजीनियरिंग, बिजली संयंत्रों, बायोटेक एवं अन्‍वेषण में फिनलैंड की सक्रिय भागीदारी के लिए आमंत्रित किया। प्रौद्योगिकी का बेहतर इस्‍तेमाल करते हुए दोनों प्रधानमंत्रियों ने चेन्‍नई में ट्रिविट्रोन हेल्‍थ केयर की अत्‍याधुनिक मैन्‍युफैक्‍चरिंग इकाई का टेली-उद्घाटन किया। प्रधानमंत्री श्री नरेन्‍द्र मोदी ने पोलैंड के उपप्रधानमंत्री डॉ. पियोट्र ग्लिंस्‍की के साथ अपनी द्विपक्षीय बातचीत के दौरान अपने गृह राज्‍य गुजरात के साथ पोलैंड के लम्‍बे साहचर्य को याद किया। श्री मोदी ने खाद्य परिशोधन, स्‍वच्‍छ ऊर्जा एवं परिवहन क्षेत्रों में सहयोग के क्षेत्रों पर चर्चा की।
प्रधानमंत्री ने बसव जयंती पर जगद्गुरु बसवेश्वर को श्रद्धांजलि दी

प्रधानमंत्री श्री नरेन्द्र मोदी ने आज बसव जयंती के पावन अवसर पर जगद्गुरु बसवेश्वर को श्रद्धांजलि दी। प्रधानमंत्री ने 2020 का अपना भाषण भी साझा किया, जिसमें उन्होंने जगद्गुरु बसवेश्वर के बारे में बात की थी। प्रधानमंत्री ने ट्वीट किया: "बसव जयंती के पवित्र अवसर पर जगद्गुरु बसवेश्वर को श्रद्धांजलि। उनके विचार और आदर्श दुनिया भर में लाखों लोगों को शक्ति देते हैं। 2020 से अपना एक भाषण साझा कर रहा हूं, जिसमें मैंने जगद्गुरु बसवेश्वर के बारे में बात की थी।"
प्रधानमंत्री ने सोमनाथ ट्रस्‍ट की बैठक में भाग लिया

प्रधानमंत्री श्री नरेन्‍द्र मोदी ने आज नई दिल्‍ली में सोमनाथ ट्रस्‍ट की एक बैठक में एक ट्रस्‍टी के बतौर भाग लिया। इस बैठक में ट्रस्‍ट के अध्‍यक्ष श्री केशुभाई पटेल और अन्‍य ट्रस्टियों-श्री एल के आडवाणी, श्री पी के लाहिरी, श्री हर्षवर्धन नेओटिया और श्री जे डी परमार ने भी भाग लिया। बैठक में श्री प्रस्‍सनवदन मेहता, जो एक ट्रस्‍टी थे, के निधन पर शोक व्‍यक्‍त किया गया। ट्रस्टियों ने सोमनाथ परिसर को पर्यटकों के लिए और ज्‍यादा आकर्षक बनाने के तरीकों और माध्‍यमों पर विचार किया। उन्‍होंने पर्यटकों के बढ़ती संख्‍या को ध्‍यान में रखते हुए शहर के बुनियादी ढांचे पर भी विचार किया। ट्रस्‍ट की वर्तमान में जारी परियोजनाओं पर भी चर्चा की गई। ट्रस्टियों ने ट्रस्‍ट के अध्‍यक्ष के रूप में श्री केशुभाई पटेल को एक और वर्ष के लिए नामांकित किया।
प्रधानमंत्री ने गुजरात में प्रमुख परियोजनाओं का शिलान्यास किया

बदलते समय के साथ चलना होगा और दुनिया के बेहतरीन तौर-तरीके अपनाने होंगे: प्रधानमंत्री हम किसानों के कल्याण के लिए प्रतिबद्ध हैं, हम उनकी चिंताओं को दूर करने के प्रति उन्हें आश्वस्त करते रहेंगे: प्रधानमंत्री कच्छ ने आधुनिक युग की तकनीक और अर्थव्यवस्था दोनों मामले में बड़ी छलांग लगाई है: प्रधानमंत्री प्रधानमंत्री श्री नरेन्द्र मोदी ने आज गुजरात में विभिन्न विकास परियोजनाओं का शिलान्यास किया। इन परियोजनाओं में एक विलवणीकरण संयंत्र, एक हाइब्रिड नवीकरणीय ऊर्जा पार्क और एक पूरी तरह से स्वचालित दूध प्रसंस्करण और पैकिंग संयंत्र शामिल हैं। इस अवसर पर गुजरात के मुख्यमंत्री भी उपस्थित थे। प्रधानमंत्री ने इस अवसर पर कहा कि हर किसी को बदलते समय के साथ चलना होगा और वैश्विक सर्वोत्तम प्रथाओं को अपनाना होगा। उन्होंने इस संबंध में कच्छ के किसानों की सराहना की जो आजकल विदेशों में फल निर्यात कर रहे हैं। उन्होंने कहा कि यह हमारे किसानों के अभिनव उत्साह को दर्शाता है। उन्होंने कहा कि सरकार के न्यूनतम हस्तक्षेप के कारण पिछले दो दशकों में गुजरात में कृषि, डेयरी और मत्स्य पालन क्षेत्र समृद्ध हुए हैं। गुजरात सरकार ने किसानों और सहकारी समितियों को सशक्त बनाने का काम किया है। श्री मोदी ने कहा कि किसानों को कृषि सुधारों के बारे में गुमराह किया जा रहा है। उन्होंने कहा कि जिन कृषि सुधारों को लागू किया गया है उनकी मांग खुद किसान संगठन और विपक्षी दल वर्षों से करते आए थे। उन्होंने यह बात दोहराई कि केन्द्र सरकार हमेशा से किसानों के प्रति प्रतिबद्ध है और उनकी चिंताओं का समाधान करने के प्रति उन्हें आश्वस्त करती रहेगी। प्रधानमंत्री ने कहा कि आज कच्छ ने आधुनिक दौर की प्रौद्योगिकी और अर्थव्यवस्था दोनों मामले में बड़ी छलांग लगाई है। खरेरा में अक्षय ऊर्जा पार्क, मांडवी में विलवणीकरण संयंत्र और अंजार में नई सरहद देहरी परिसर में नये स्वचालित संयंत्र के लिए किया गया शिलान्यास कच्छ की विकास यात्रा में नए मील के पत्थर साबित होंगे। उन्होंने कहा कि इन परियोजनाओं का लाभ क्षेत्र के आदिवासियों, किसानों, पशुपालकों और आम लोगों को मिलेगा। उन्होंने कहा की आज, कच्छ देश के सबसे तेजी से विकसित क्षेत्रों में से एक है। देश के अन्य क्षेत्रों के साथ इसका संपर्क लगातार बेहतर होता जा रहा है। प्रधानमंत्री ने उस समय को याद किया जब गुजरात के लोगों की बड़ी छोटी सी मांग थी कि रात के भोजन के समय बिजली मिले। उन्होंने कहा कि अब गुजरात में चीजें बहुत बदल गई हैं। गुजरात के युवाओं को आज पहले की असुविधाओं की जानकारी तक नहीं है। प्रधानमंत्री ने कहा कि एक समय ऐसा भी था जब कच्छ में जनसंख्या काफी कम होने लगी थी। अब लोगों ने यहां से बाहर जाना बंद कर दिया और क्षेत्र के लोगों के वापस लौटने से आबादी भी बढ़ने लगी है। उन्होंने कच्छ में भूकंप के बाद के समय में हुए चार गुना विकास पर अध्ययन करने के लिए शोधकर्ताओं और विश्वविद्यालयों का आह्वान किया। श्री मोदी ने पिछले बीस वर्षों में कई किसान हितैषी योजनाओं को शुरू करने के लिए गुजरात सरकार की सराहना की। उन्होंने कहा कि सौर ऊर्जा क्षमता को मजबूत करने के मामले में गुजरात अग्रणी रहा है। प्रधानमंत्री ने कहा कि 21वीं सदी के दौर में ऊर्जा और जल सुरक्षा काफी महत्वपूर्ण है। उन्होंने कहा कि शुरुआती समय में उन लोगों का मजाक उड़ाया गया जिन्होंने पानी की समस्या को दूर करने के लिए नर्मदा का पानी कच्छ तक लाने की बात कही थी। अब, नर्मदा का पानी कच्छ तक पहुंच गया है और कच्छ प्रगति कर रहा है।
प्रधानमंत्री ने 55 किलोग्राम भारोत्तोलन वर्ग में रजत पदक जीतने पर संकेत सरगर को बधाई दी

प्रधानमंत्री श्री नरेन्द्र मोदी ने राष्ट्रमंडल खेल 2022 में 55 किलोग्राम भारोत्तोलन वर्ग में रजत पदक जीतने पर संकेत सरगर को बधाई दी है। प्रधानमंत्री ने ट्वीट किया; “संकेत सरगर का असाधारण प्रयास! उनका प्रतिष्ठित रजत पदक हासिल करना, राष्ट्रमंडल खेलों में भारत के लिए एक शानदार शुरुआत है। उन्हें बधाई और भविष्य के उनके सभी प्रयासों के लिए शुभकामनाएं।"
फ्रांस गणराज्‍य के राष्‍ट्रपति के राजनयिक सलाहकार श्री फिलिप एटीएन्न ने प्रधानमंत्री से मुलाकात की

फ्रांस गणराज्‍य के राष्‍ट्रपति के राजनयिक सलाहकार श्री फिलिप एटीन्‍ने ने प्रधानमंत्री श्री नरेन्‍द्र मोदी से आज मुलाकात की। श्री एटीन्‍ने ने भारत और फ्रांस के बीच रक्षा एवं सुरक्षा के क्षेत्रों सहित सभी क्षेत्रों में सहयोग को मजबूत करने के संबंध में प्रधानमंत्री को अवगत कराया। प्रधानमंत्री ने जून, 2017 में फ्रांस की अपनी सफल यात्रा को याद किया। प्रधानमंत्री ने कहा कि रक्षा और सुरक्षा भारत-फ्रांस रणनीतिक साझेदारी के दो महत्‍वपूर्ण स्‍तम्‍भ हैं और उन्‍होंने सभी क्षेत्रों में द्विपक्षीय संलिप्‍तता की सराहना की। प्रधानमंत्री ने यह भी कहा कि वे राष्‍ट्रपति मेक्रॉन के उनकी सुविधानुसार अगवानी की प्रतीक्षा में हैं।
प्रधानमंत्री 18 अक्टूबर को लोथल में राष्ट्रीय समुद्री धरोहर परिसर के स्थल कार्य प्रगति की समीक्षा करेंगे

एनएमएचसी में भारत की समृद्ध और विविध समुद्री धरोहर को गर्व से प्रदर्शित किया जाएगा यह अपनी तरह की एक अनूठी परियोजना है, एनएमएचसी को एक अंतरराष्ट्रीय पर्यटन स्थल के रूप में विकसित किया जाएगा यह परियोजना लगभग 3500 करोड़ रुपये की लागत से विकसित की जा रही है प्रधानमंत्री श्री नरेन्द्र मोदी 18 अक्टूबर 2022 को सायं लगभग 5 बजे वीडियो कॉन्फ्रेंसिंग के माध्यम से गुजरात के लोथल में राष्ट्रीय समुद्री धरोहर परिसर के स्‍थल कार्य प्रगति की समीक्षा करेंगे। इसके बाद इस अवसर पर प्रधानमंत्री का संबोधन होगा। लोथल दरअसल हड़प्पा सभ्यता के प्रमुख शहरों में से एक था और यहां पर सबसे पुराने मानव निर्मित गोदी या डॉकयार्ड की खोज होने के लिए यह जाना जाता है। लोथल में एक समुद्री धरोहर परिसर को विकसित किया जाना दरअसल इस शहर की ऐतिहासिक विरासत और धरोहर के लिए बिल्‍कुल उपयुक्त है। लोथल में राष्ट्रीय समुद्री धरोहर परिसर (एनएमएचसी) को न केवल भारत की समृद्ध और विविध समुद्री धरोहर को प्रदर्शित करने, बल्कि लोथल को एक विश्वस्तरीय अंतरराष्ट्रीय पर्यटन स्थल के रूप में उभरने में मदद करने के लिए भी विकसित किया जा रहा है जो कि अपनी तरह की एक परियोजना है। इस परियोजना के माध्यम से पर्यटन क्षमता को बढ़ावा देने से इस क्षेत्र में आर्थिक विकास को भी बढ़ावा मिलेगा। इस परिसर, जिस पर मार्च 2022 में काम शुरू हुआ था, को लगभग 3500 करोड़ रुपये की लागत से विकसित किया जा रहा है। इसमें कई नवीन और अनूठी विशेषताएं होंगी जैसे कि हड़प्पा वास्तुकला और जीवन शैली को फिर से जीवंत करने के लिए लोथल मिनी रिक्रिएशन; चार थीम पार्क – मेमोरियल थीम पार्क, समुद्री और नौसेना थीम पार्क, जलवायु थीम पार्क और साहसिक और मनोरंजन थीम पार्क; दुनिया का सबसे ऊंचा लाइटहाउस संग्रहालय; हड़प्पा काल से लेकर अब तक भारत की समुद्री धरोहर पर प्रकाश डालने वाली चौदह दीर्घाएं; तटीय राज्यों का मंडप जो राज्यों और केंद्र शासित प्रदेशों की विविध समुद्री धरोहर को प्रदर्शित करेगा; इत्‍यादि।
केन्द्रीय मंत्रिमंडल ने इंस्टीट्यूट ऑफ चार्टर्ड एकाउंटेंट्स ऑफ इंडिया और सीपीए अफगानिस्तान के बीच समझौता ज्ञापन पर मंजूरी दी

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने इंस्टीट्यूट ऑफ चार्टर्ड एकाउंटेंट्स ऑफ इंडिया (आईसीएआई) और सर्टिफाइड प्रोफेशनल एकाउंटेंट्स अफगानिस्तान (सीपीए अफगानिस्तान) के बीच समझौता ज्ञापन पर हस्ताक्षर को मंजूरी दे दी है। इससे ‘अफगानिस्तान एकाउंटेंसी बोर्ड (एएबी)’ के क्षमता निर्माण, आईटी क्षमता को मजबूत बनाने और ज्ञान के हस्तांतरण में तेजी लाकर अफगानिस्तान में गुणवत्ता सुनिश्चित करने; छात्रों और सदस्यों के आदान-प्रदान कार्यक्रमों; सेमिनार, सम्मेलन और दोनों पक्षों के आपसी फायदे के लिए संयुक्त गतिविधियां कराने के क्षेत्रों में आपसी सहयोग स्थापित हो सकेगा। लक्ष्यः 1. अपने सम्बद्ध अधिकार क्षेत्र से छात्रों और सदस्यों का आदान-प्रदान कार्यक्रम ताकि उन्हें अध्ययन दौरों के रूप में अथवा दोनों संस्थानों द्वारा आपस में निर्धारित लेखे से जुड़े पेशे के क्षेत्र में उभरते विकास की जानकारी मिल सके; 2. भारत में लेखा-विद्या (एकाउंटेंसी) के विकास के बारे में नई जानकारी प्रदान करना और पेशे से संबंधी बेहतर अंतर्राष्ट्रीय कार्यप्रणाली को बढ़ावा देना; 3. ज्ञान के हस्तांतरण को सरल बनाकर अफगानिस्तान में गुणवत्ता सुनिश्चित करने को मजबूत बनाने, ताकि आवश्यक गुणवत्ता नियंत्रण की व्यवस्था को लागू करने और अफगानिस्तान में समय-समय पर समीक्षा करने के कार्य में मदद मिल सके। प्रमुख प्रभावः भारत और अफगानिस्तान के बीच मजबूत साझेदारी है जो ऐतिहासिक और सांस्कृतिक सम्पर्कों पर आधारित है। पिछले कुछ समय में दोनों देशों के बीच साझेदारी नई ऊंचाइयों तक पहुंच गई जब अफगानिस्तान के उदयीमान लोकतंत्र और अर्थव्यवस्था में निवेश खोलकर; काबुल की रक्षा क्षमता को मजबूत बनाकर और क्षेत्रीय सम्पर्क तथा एकजुटता से भारत से अफगानिस्तान नीति अधिक विश्वासपूर्ण और बहुआयामी दृष्टिकोण की तरफ पहुंच गई। अफगानिस्तान भारत और आईसीएआई को पहचान देने में मदद करेगा ताकि भारतीय सीए के लिए अप्रत्यक्ष रोजगार सृजन की व्यवस्था करने के साथ अफगानिस्तान के नियोक्ताओं के बीच पहचान बनाने और उनकी स्वीकार्यता में मदद की जा सके। समझा जाता है कि पिछले कुछ वर्षों में दोनों देशों के बीच विकसित संबंध रणनीतिक और आपसी लाभ के लिए है। पृष्ठभूमिः इंस्टीट्यूट ऑफ चार्टर्ड एकाउंटेंट्स ऑफ इंडिया (आईसीएआई) एक वैधानिक संस्था है जिसकी स्थापना संसद के एक कानून द्वारा की गई, चार्टर्ड एकाउंटेंट्स एक्ट, 1949 भारत में लेखा-विद्या को नियमित करने के लिए है। सीपीए अफगानिस्तान में एकाउंटेंसी पेशे के स्वतंत्र नियंत्रण के लिए है, जो अफगानिस्तान के वित्त मंत्रालय के देख-रेख में कार्य करता है।
प्रधानमंत्री का सम्‍पूर्ण स्‍वास्‍थ्‍य के लिए योग पर अंतर्राष्‍ट्रीय सम्‍मेलन में वक्‍तव्‍य

योग- “अह्म से वयम; स्‍व से समस्‍ती” (मैं से हम; स्‍वयं से ब्रह्मांड) तक की यात्रा है प्रधानमंत्री श्री नरेन्‍द्र मोदी ने आज योग का वर्णन “अह्म से वयम; स्‍व से समस्‍ती” (मैं से हम; स्‍वयं से ब्रह्मांड) तक की यात्रा के रूप में किया। उन्‍होंने कहा कि अगर हम मानव शरीर को अनुपम सृजन मानें तो योग एक ”उपयोगी नियम” के समान है जिससे व्‍यक्ति इस सृजन की अपार क्षमता के बारे में जागरूक होता है। पहले अंतर्राष्‍ट्रीय योग दिवस के अवसर पर आयोजित सम्‍पूर्ण स्‍वास्‍थ्‍य के लिए योग अंतर्राष्‍ट्रीय सम्‍मेलन में प्रधानमंत्री ने योग को ”मन की अवस्‍था” बताया जो वस्‍तु होने या एक व्‍यवस्‍था में बने रहने का विरोध करती है। उन्‍होंने कहा कि योग अन्‍य देशों में भाईयों और बहनों को एक साथ लाने, हमारे दिल और मन को करीब लाने तथा एकजुटता व्‍यक्‍त करने का जरिया है। प्रधानमंत्री ने कहा कि यह समर्थन केवल भारत के लिए नहीं बल्कि योग की महान परम्‍परा के लिए है। उन्‍होंने कहा कि योग अपने-आप में, आसपास के वातावरण में और प्रकृति में सद्भाव हासिल करने का एक जरिया है। उन्‍होंने कहा कि सही और अनुशासित तरीके से अगर योगाभ्‍यास किया जाए तो इससे जीवन में काफी कुछ हासिल किया जा सकता है। प्रधानमंत्री ने कहा कि विश्‍व अंतर्राष्‍ट्रीय योग दिवस मना रहा है जिससे योग के बारे में और अधिक उम्‍मीद होगी और विश्‍व की भलाई के लिए भारत इन आशाओं का पूरा करने की जिम्‍मेदारी उठाने के लिए तैयार है। प्रधानमंत्री ने योग को मानवता के लिए सामूहिक भेंट बताया। उन्‍होंने कहा कि योग का उद्गम भारत में हुआ है लेकिन विश्‍व भर में करोड़ों योगाभ्‍यास करने वालों से इसको ऊर्जा मिलती है। उन्‍होंने सबको शामिल करने की संस्‍कृति, भाईचारे और एक वैश्विक परिवार- वसुधैव कुटुम्‍बकम के प्रति भारत की प्रतिबद्धता दोहराई। प्रधानमंत्री ने पहले अंतर्राष्‍ट्रीय योग दिवस के अवसर पर स्‍मारक सिक्‍के और डाक टिकट जारी किए। इस अवसर पर आयुष राज्‍य मंत्री (स्‍वतंत्र प्रभार) श्री श्रीपद यसो नाइक, वित्‍त राज्‍य मंत्री श्री जयंत सिन्‍हा और योग प्रतिनिधि बाबा रामदेव, डॉ. नागेन्‍द्र और डॉ. विरेन्‍द्र हेगडे भी उपस्थित थे।
भारतीय प्रशासनिक सेवा का सर्वप्रथम कर्तव्‍य सार्वजनिक हित को बढ़ाना देना-यही लोकतंत्र का मूल मंत्र – प्रधानमंत्री

प्रधानमंत्री श्री नरेन्‍द्र मोदी ने आज भारतीय प्रशासनिक सेवा के प्रोबेशनरों का आह्वान किया कि वे अपने सरकारी कर्तव्‍यों और जिम्‍मेदारियों का निर्वहन करते हुए सार्वजनिक हित को सबसे आगे रखें। भूटान सिविल सर्विस के तीन प्रोबेशनरों सहित 183 प्रोबेशनरों को संबोधित करते हुए प्रधानमंत्री ने कहा कि अधिकारी वर्ग ब्रिटिश शासन के दौरान भी मौजूद था, लेकिन अंतर यह था कि उस समय के अधिकारी ब्रिटिश शासन को स्थिर रखने के लिए काम करते थे, जबकि स्‍वतंत्र भारत में प्रशासन का उद्देश्‍य सार्वजनिक हित होना चाहिए। यही लोकतंत्र का मूलमंत्र हैं। इन प्रोबशनरों ने आज प्रधानमंत्री से भेंट की। भगवान बुद्ध की शिक्षाओं का जिक्र करते हुए प्रधानमंत्री ने प्रोबेशनरों को यह कहते हुए प्रेरित किया अप्‍पो दीप भव:। उन्‍होंने कहा कि यह अंतर्निहित अच्‍छाई है, जो मानवता में मौजूद है, जो उसके करियर की सर्वश्रेष्‍ठ गाइड बन सकती है। प्रधानमंत्री ने हाल में केन्‍द्र सरकार के सभी सचिवों को दी गई अपनी उस सलाह का जिक्र किया, जिसमें उन्‍होंने कहा था कि वे उस स्‍थान का दौरा करें, जहां उनकी पहली तैनाती हुई थी और देखें कि वहां क्‍या बदलाव आया है, चाहें वे अपने करियर में प्रगति क्‍यों न कर लें। उन्‍होंने प्रोबेशनरों से कहा कि आईएएस के सुनिश्चित करियर से उन्‍हें आत्‍म संतुष्‍ट नहीं होना चाहिए। वे अपने बारे में कोई भी राय अपने पद से नहीं बनाएं, बल्कि इस बात से बनाएं कि गरीबों का जीवन बनाने में वह क्‍या कुछ कर पायें। प्रधानमंत्री ने कहा कि बहुत सी नौकरियां जिनकी पेशकश भारत सरकार कर रही है, उसी तरह की नौकरियां निजी क्षेत्र भी दे रहे है। उन्‍होंने जोर देकर कहा कि सरकार में इस तरह की नौकरियां देने वाले अधिकारी सेवाओं की गुणवत्‍ता के बारे में राय बनाते समय उस श्रेणी और यहां तक की अंतर्राष्‍ट्रीय मानकों के मुताबिक सर्वश्रेष्‍ठ मानदंडों का इस्‍तेमाल करें। पूर्वोत्‍तर के विकास और क्षेत्र में विमुखता की भावना समाप्‍त करने के बारे में पूछे गये एक प्रश्‍न के उत्‍तर में प्रधानमंत्री ने कहा कि यह नीति नहीं, बल्कि रीति की समस्‍या है। उन्‍होंने कहा कि किसी समय देश के अन्‍य भागों के अधिकारी पूर्वोत्‍तर में तैनाती से बचते थे। प्रधानमंत्री ने जोर देकर कहा कि पूर्वोत्‍तर में ढांचागत विकास की जरूरत है, ताकि देश के अन्‍य भागों के साथ सम्‍पर्क सुधारा जा सकें। उन्‍होंने कहा कि एक बार संरचनात्‍मक विकास होने पर पूर्वोत्‍तर प्रगति कर सकेगा। एक अन्‍य सवाल के जवाब में प्रधानमंत्री ने कहा कि उनका दृढ़ मत है कि 21वीं सदी भारत की होगी और भारत विश्‍व गुरू के स्‍थान तक पहुंचेगा। इस संदर्भ में उन्‍होंने कहा कि दुनिया ने एक बार फिर भारत की तेज आर्थिक विकास दर पर ध्‍यान देना शुरू कर दिया है। रक्षा तैयारियों के बारे में पूछे गये प्रश्‍न के जवाब में प्रधानमंत्री ने कहा कि एक बहुआयामी दृष्टिकोण जरूरी है, जिसमें सभी पड़ोसी देशों के साथ अच्‍छे संबंध और घरेलू रक्षा निर्माण क्षमता बढ़ाना शामिल है।
प्रधानमंत्री ने राष्‍ट्रीय पंचायती राज दिवस के अवसर पर जमशेदपुर से देशभर की पंचायतों को संबोधित किया

प्रधानमंत्री श्री नरेन्द्र मोदी ने आज राष्‍ट्रीय पंचायती राज दिवस के अवसर पर जमशेदपुर से देशभर की सभी पंचायतों को संबोधित किया। इस अवसर को ग्रामोदय से भारत उदय अभियान की परिणिति के रूप में भी चिन्‍हित किया जाता है जो 14 अप्रैल को महू में बाबा साहेब अंबेडकर की 125वीं जयंती से प्रारंभ हुआ था। श्री नरेन्‍द्र मोदी ने जोर देते हुए कहा कि ग्रामीण क्षेत्रों में सुविधाएं और सेवाएं शहरों के समान होनी चाहिए। प्रधानमंत्री ने पंचायत प्रतिनिधियों से अपने कार्यकाल को ग्रामों में परिवर्तनकारी बदलाव लाने के उद्देश्‍य से लोगों की सेवा की दिशा में उपयोग करने का आह्वान किया। विशेष रूप में, उन्‍होंने कहा कि महिला सदस्‍य शौचालयों के निर्माण जैसे क्षेत्रों में नेतृत्‍व की भूमिका निभा सकती हैं। उन्‍होंने पंचायतों से बच्‍चों की शिक्षा के प्रति खास ध्‍यान केन्‍द्रित करने की अपील की और कहा कि बच्‍चों के विद्यालय न जाने के संदर्भ में पंचायत के सदस्‍यों को चिंता होनी चाहिए। प्रधानमंत्री ने पंचायतों को बजट से परे सोचने के लिए प्रोत्‍साहित करते हुए जनसुविधा पर ध्‍यान केन्‍द्रित करने को कहा। कार्यक्रम के बाद, प्रधानमंत्री ने मंच से नीचे आकर जमशेदपुर में देशभर से आए कुछ पंचायत प्रतिनिधियों से मुलाकात भी की। उन्‍होंने 2013 की अपनी जनसभा के दौरान पटना में हुए बम विस्‍फोटों के पीड़ितों में से एक की पत्‍नी और पुत्री से भी भेंट की।
प्रधानमंत्री ने श्री बालासाहेब ठाकरे को उनकी जयंती पर श्रद्धांजलि दी

प्रधानमंत्री श्री नरेन्द्र मोदी ने श्री बालासाहेब ठाकरे को उनकी जयंती पर श्रद्धांजलि दी है। प्रधानमंत्री ने एक ट्वीट में कहा; "मैं श्री बालासाहेब ठाकरे को उनकी जयंती पर श्रद्धांजलि अर्पित करता हूं। उन्हें हमेशा एक उत्कृष्ट नेता के रूप में याद किया जाएगा जो हमेशा लोगों के साथ खड़े रहे।"
प्रधानमंत्री ने सशस्त्र सेना झंडा दिवस पर सशस्त्र बलों के पराक्रम को सलाम किया

प्रधानमंत्री श्री नरेन्द्र मोदी ने सशस्त्र सेना झंडा दिवस के अवसर पर सशस्त्र बलों के पराक्रम और बलिदान को सलाम किया है। प्रधानमंत्री ने एक ट्वीट में कहा; "आज, सशस्त्र सेना झंडा दिवस के अवसर पर हम अपने सशस्त्र बलों के पराक्रम और बलिदान को सलाम करते हैं। दशकों से, वे हमारे राष्ट्र की रक्षा करने और सशक्‍त भारत में योगदान देने में सबसे अग्रणी हैं। मैं आप सभी से सशस्त्र सेना झंडा दिवस निधि में योगदान देने का भी आग्रह करता हूं।"
प्रधानमंत्री ने श्री एन.बीरेन सिंह को मणिपुर के मुख्यमंत्री के रूप में शपथ लेने पर बधाई दी

प्रधानमंत्री श्री नरेन्द्र मोदी ने श्री एन.बीरेन सिंह को मणिपुर के मुख्यमंत्री के रूप में शपथ लेने पर बधाई दी है। अपने एक ट्वीट में, प्रधानमंत्री ने कहा: “श्री @NBirenSingh जी को मणिपुर के मुख्यमंत्री के रूप में शपथ लेने पर बधाई। मुझे विश्वास है कि उनकी टीम और वो मणिपुर को प्रगति की नई ऊंचाइयों पर ले जाएंगे और पिछले पांच वर्षों के दौरान किए गए अच्छे काम को जारी रखेंगे।”
श्री राजीव महर्षि की गृह सचिव पद पर नियुक्ति की गई

प्रधानमंत्री श्री नरेन्‍द्र मोदी ने वित्त मंत्रालय के आर्थिक मामले विभाग में सचिव श्री राजीव महर्षि, आईएएस (आरजे:1978) की गृह मंत्रालय में गृह सचिव के पद पर दो साल की अवधि के लिए नियुक्ति को मंजूरी दे दी हैं, जो 31 अगस्‍त, 2015 से प्रभावी होगी। उनकी नियुक्ति श्री एल. सी. गोयल के स्‍थान पर की गई है। प्रधानमंत्री ने श्री एल. सी. गोयल, आईएएस (केएल:1979) के व्यक्तिगत कारणों की वजह से सरकारी सेवा से स्वैच्छिक सेवानिवृत्ति के अनुरोध को भी मंजूरी दे दी है।
मंत्रिमंडल ने पर्यटन के क्षेत्र में भारत और क्रोएशिया के बीच समझौता ज्ञापन को मंजूरी दी

प्रधानमंत्री श्री नरेन्द्र मोदी की अध्‍यक्षता में केंद्रीय मंत्रिमंडल ने पर्यटन के क्षेत्र में भारत और क्रोएशिया के बीच समझौता ज्ञापन पर पूर्व-प्रभाव से अपनी मंजूरी दे दी है। पर्यटन के क्षेत्र में इस समझौते से दोनों पक्षों को पर्यटन क्षेत्र में सहयोग बढ़ाने के लिए एक संस्थागत प्रणाली विकसित करने में मदद मिलेगी। राष्ट्रपति की क्रोएशिया यात्रा के दौरान 26 मार्च, 2019 को समझौता ज्ञापन पर हस्ताक्षर किए गए हैं।
प्रधानमंत्री ने झारखंड के लोगों को राज्य की स्थापना दिवस के अवसर पर बधाई दी

प्रधानमंत्री श्री नरेन्द्र मोदी ने झारखंड के लोगों को राज्य की स्थापना दिवस के अवसर पर बधाई दी है। “झारखंड के लोगों को राज्य के स्थापना दिवस की हार्दिक शुभकामनाएं। प्रधानमंत्री ने कहा, ‘भगवान बिरसा मुंडा के आशीर्वाद से यह राज्य आने वाले वर्षों में विकास और गौरव की नई ऊंचाईयां प्राप्त करे।’